:Znam, i u pravu si: Srbija treba da se ponosi svojim sportistima, ali Wikipedia ima svoje standarde. Stavljam se u poziciju nekog sa strane ko članak čita. I sam sam hiljadu puta naleteo na članke koji izgledaju pisani kao hvalospevi i reklame, i to je jedna od loših strana Wikipedije... Danas sam pogledao članak koji se zove Sport in Serbia, ili Serbian sport, ne sećam se tačnog naziva, i u nemu postoji samo dugačka lista nacionalnih timova Srbije. Mislim da odeljak o sportu iz članka o Srbiji treba prekopirati i prebaciti u članak o srpskom sportu, a odeljak u članku Srbija malo doterati. Što se tiče naših sportista, postoje članci Serbs i List of Serbs. 

 :Svestan sam tvojih napora da svetu pokažeš lepše strane jedne male države sa, treba li reći, jako lošim imidžom. Ja lično sam napravio desetine članaka o srpskim rok muzičarima, bendovima i albumima... I ja Wikipediju vidim kao odlično mesto za pružanju lepše slike o srpskoj kulturi svetu, ali se pri tom mora biti objektivan, ne pridavati nebitnom ili manje bitnom prevelik značaj i - to se podrazumeva - ne falsifikovati i prikrivati činjenice. Hajde da to radimo dostojanstveno i po standardima jedne ozbiljne institucije kao što je Wikipedia. 

 :A što se tiče postova o srpskoj istoriji - ne mogu da kažem da to nisam primeto. Ja i još par ljudi smo imali posla sa jednim Bošnjakom koji je konstantno brisao sadržinu članka o srpskom roku... To su vetrenjače. Naše je da radimo a nekulturnih i necivilizovanih da brišu i kvare... 

 Pozdrav